als_Latn dik_Latn sag_Latn
Gilberto dhe Ndikumana janë dy lojtarët tek të cilët Tirana beson shumë. Dy përforcimet e janarit kanë sjellë golat e munguar për 24-herë kampionët. Në gjashtë takimet e para për këtë vit kalendarik, të dy së bashku kanë shënuar gjashtë gola dhe falë tyre bardheblutë kanë marrë pikë mjaftueshëm për të lënë vëndin e fundit në tabelën e klasifikimit. Gilberto kryeson listën e shënuesve për Tiranën me katër gola të realizuar edhe pse ka vetëm një muaj e gjysëm në kryeqytet, ndërsa sulmuesi nga Burundi, edhe pse ka luajtur në krah, ka arritur të shënoj dy të tillë. Së bashku në sulm funksionojnë dhe këtë e kanë treguar më së miri në takimet e fundit. Në Vlorë, Gilberto shërbeu Ndikumanën që shënoi dhe më pas i shërbeu brazilianit në ndeshjen e fundit me Kukësin në rastin e golit të tretë. Të dy së bashku kanë bërë mjaft mirë dhe për këtë motiv Magani beson tek ofensiva. Tirana në pjesën e pare të sezonit ka vuajtur mungesën golit dhe tani që ai ka nisur të rikthehet, skuadra ka mësuar të marrë pikë.
Gilberto dhe Ndikumana, dyshja e sulmit që funksionon0
Share.
als_Latn als_Latn eng_Latn